《丁巳岁腊月二十日喜雪》
元代·凌云翰

快雪连朝遍海涯，眼明无处著尘沙。腊前正欲呈三白，天下方知是一家。

今岁连云宜宿麦，何人剪水作飞花。晚晴便觉春波阔，明日江头理钓槎。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。